Prime Willow-JeanWILLOW-JEAN PRIME (Labour): E Te Māngai o Te Whare tēnā koe. Āe he tū poto tēnei ā muri mai i tēnā kaikōrero Tim van de Molen; tēnā pea ko ahau te kaikōrero whakamutunga mō tēnei pō mō tēnei pire. E hiahia ana ahau ki te tū ki te whakawaha ake i ētahi kōrero mō tēnei pire. Ko te kaupapa o tēnei pire he tautoko i ngā hōia e tūroro ana e māuiui ana i tō rātou mahi mō Ngāti Tūmatauenga mō Te Tauārangi o Aotearoa Te Tauā Moana o Aotearoa me Te Ope Kātua o Aotearoa. E hiahia ana ahau ki te mihi ki a rātou katoa. Ko rātou te ope e manaaki nei e tiaki nei i Aotearoa puta noa i te ao.Nō reira ko tēnei Ture he whakatikatika i tētahi wāhanga e āhua āwangawanga ana e āhua rangirua ana he aha kē te ture ki te whakatau i te penihana mō rātou kua tūroro kua māuiui i tō rātou mahi hōia mō Aotearoa nei.Nō reira ko tēnei pire he whakatikatika i te wāhanga tuaiwa arā te section 9 i roto i tēnei Ture kia mōhio mārika ka tāea e Te Minitā te whakatau ngā penihana mō ngā hōia mō tō rātou haerenga ki tētahi kaupapa atu tono atu ki tētahi kaupapa tētahi haerenga kua hipa tērā. Koirā te tino kaupapa o tēnei.E mōhio ana ahau kua pānui ahau i roto i tēnei pire—kua whakatau e Ngā Minita 14 wēnei momo whakataunga mō ngā tāngata. Neke atu i te 675 ngā hōia tawhito ō rātou hoa rangatira ō rātou whānau anō hoki ka whai pānga ki tēnei kaupapa. Me rātou hoki kua mate i roto i tētahi pakanga tētahi haerenga me kī mō Ngāti Tūmatauenga mō ērā atu o ngā tauā.Nō reira ko te kaupapa o tēnei pire—ahakoa tēnā pea e hē ana tērā i raro i te ture ko tēnei ka whakatikatika ake i wērā whakataunga.Nō reira e tautoko ana ahau i tērā tū āhuatanga pau te kaha. E mōhio ana ahau te tirotiro i ētahi atu o ngā haerenga kua hipa. Mehemea ka whakatau tēnei pire ā te pō nei neke atu i te 1600 pea ngā tāngata ō rātou hoa rangatira whānau anō hoki ka whai pānga ki tēnei ture.Nō reira e tika ana me whakatikatika tēnei wāhanga i roto i te ture kia mōhio mārika ko wai ngā tāngata e āhei ana ki te whiwhi i te penihana mō ā rātou mahi hei tiaki hei atawhai hei manaaki i a tātou katoa i roto i tēnei Whare puta noa i Aotearoa. Nō reira e Te Mana Whakawā e Te Māngai o Te Whare tēnā koe.[Thank you Madam Speaker. Yes this is a short address following on from the last speaker Tim van de Molen; perhaps I am the last speaker on this bill for tonight.I wish to stand and add some commentary around this bill. The purpose of this bill is to assist soldiers who are infirm who are unwell as a result of their belonging to the army to the air force to the navy or to the New Zealand Defence Force. I want to acknowledge them all as the people who look after us who keep us safe here in New Zealand as well as around the world.Therefore it is necessary to amend a section of this Act which is currently troublesome and confusing as it tries to provide for the entitlements of those who are unwell as a result of their time spent as soldiers in the service of New Zealand.Thus this bill seeks to amend section 9 in the current Act so that the Minister will be able to give certainty around benefits for soldiers so that they can go about their business on a variety of fronts. That is what this is all about.I am aware I have read it in this bill that Ministers have addressed 14 of these kinds of amendments. Currently around 675 former service men and women their spouses and their families are all affected by this matter before us. In addition there are those who died while in a conflict on a mission or on the business of one or other of the defence forces.Hence the purpose of this bill—since there has been a drafting error that has been identified it is necessary to make the appropriate amendments.I therefore give my wholehearted support. I know that this will be passed. If it is passed here tonight approximately 1600 people and their spouses and families will be able to benefit from our efforts.It is obvious that this section must be appropriately amended to give assurance to those whose eligibility for the intended entitlements is unclear even though they have had the role of maintaining the security of those in this House indeed of everyone in the country. Madam Speaker thank you.]Bill read a second time.